اؤتن گون تورکیه پرزیدنتی رجب طیب اردوغانین صدرلیگی ایله پرزیدنت کومپلکسینده کابینه ایجلاسی کئچیریلدی.
تورکیه جمهور باشقانلیغی‌نین سؤزچوسو ابراهیم کالین ایجلاس داوام ائدرکن ژورنالیست‌لرین گوندمه دایر سوال‌لارینی جاوابلاندیردی.
کالین پرزیدنت اردوغانین توپلانتی‌داکی چیخیشیندا تورکیه‌دکی عمومی سیاسی وضعیت‌دن، بولگه ده کی تهلوکه‌سیزلیک مسئله‌لرین‌دن، ایچ، ایقتیصادی و سیاسی تابلوده آتیلا‌جاق آدیم‌لاردان بحث ائتدیگینی بیلدیردی.
اردوغانین فرات چایی‌نین دوغوسوندا جریان ائدن پروسه لری یاخیندان تعقیبی‌نین داوام ائدیله جگینی سؤیله‌دیگینی بیلدیرن سؤزچو ادلیب-ده کی پروسه لری یاخیندان ایزله‌دیک‌لرینی قئید ائتدی.
کالن سوریه-نین ادلیب شهرینده چوخ مهم بیر وظیفه ایجرا ائتدیک‌لرینی خاطیرلاتدی، بازار ارته‌سی گونو پرزیدنت اردوغانین رهبرلیگینده آنکارادا کئچیریله‌جک اوچ طرف‌لی گؤروشده بو مسئله‌لرین موذاکیره اولوناجاغینی سؤیله‌دی.
ایجلاسدا تهلوکه‌سیزلیک مسئله‌سی ایله باغلی بولگه ده باش وئرن حادثه‌لرین ده اطراف‌لی شکیلده موذاکیره اولوندوغون‌دان خبر وئرن کالین فرات چایی‌نین دوغوسونداکی حادثه‌لرین گوندلیگین اساس مسئله‌لرین‌دن بیری اولدوغونو ایفاده ائتدی.
کالین امریکا ایله الده ائدیلن راضیلاشما چرچیوه‌سینده تهلوکه‌سیز بؤلگه‌نین یارادیلماسی ایستیقامتینده سرعت‌لی آدیم‌لارلا ایرلیلدیک‌لرینی، ایکی گون اول ایلک دفعه نظارت فعالیتی‌نین حیاتا کئچیریلدیگینی، داها اول ده هلیکوپترلرله هاوا‌دان نظارتین آپاریلدیغینی، بیرگه عملیات مرکزی‌نین یارادیلدیغینی خاطیرلاتدی.
کالین بیرگه عملیات مرکزی ایله باغلی فعالیت‌لرین و کووردیناسیانین داوام ائدجگینی سؤیله‌دی.
جمهور باشقانلیغی‌نین سؤزچوسو سؤزونه بئله داوام ائتدی: "تورکیه میللی مودافعه ناظیرلیگی، کشفیات تشکیلاتیمیز و باشقا اورقان‌لاریمیز تهلوکه‌سیز بؤلگه‌نین یارادیلماسی، ایداره ائدیلمه‌سی، تهلوکسیزلیگین تامین اولونماسی، ساحه‌دکی پروسه لرین بیزیم منبع‌لریمیز طرفین‌دن موستقیل شکیلده تصدیق ائدیلمه‌سی اوچون ده امریکا رسمی‌لری ایله یاخیندان فعالیت گؤسترمه‌یه داوام ائدیرلر".
"بورادا داها اول جناب پرزیدنتیمیزین ده حؤرمت‌لی خاریجی ایشلر ناظیریمیزین ده ایفاده ائتدیک‌لری کیمی، منبیچ-ده کی بنزر بیر باشینی قاتما، هدف آزدیرما یولونا ال آتیلماسینا بیز طبیعی کی، ایمکان وئرمریک. تهلوکه‌سیز بؤلگه‌ده فرات چایی‌نین دوغوسوندا قویدوغوموز قایدا‌لار چرچیوه‌سینده گؤرولمه‌لی ایشلر معلوم‌دور. پروسه لر هئچ بیر گذشته یول وئریلمه‌دن، قرارلی، آردیجیل شکیلده حیاتا کئچیریلمه‌لی، سورعتلندیریلیلمه‌لی‌دیر. جناب پرزیدنتیمیزین سپتامبرین 21-ده نیویورک-دا بمت-ده باشلایا‌جاق گؤروش‌لری‌نین ده اهمیت‌لی گوندم ماده‌لرین‌دن بیری بو مسئله اولا‌جاق".
ابراهیم کالین دیاربکیرده اوشاق‌لاری ترور تشکیلاتی پ.کا.کا طرفیندن قاچیریلان آنا‌لارین گؤستردیک‌لری شجاعت‌دن ده بحث ائتدی. سؤزچو خاریجی مطبوعاتین بو حادثنی گؤرمه‌مه‌سینی تنقید ائده‌رک:"خاریجی مطبوعاتین بو مسئله‌یه لاقئید قالماسی سون درجه دیقت چکیجی‌دیر. کیچیک حادثه‌لری بؤیودن اولوسلار آراسی مطبوعاتین بو مسئله‌ده سوکوت، بلکه ده بیر نوع غرض نوماییش ائتدیرمه‌سی سون درجه دیقت چکیجی‌دیر. لاکین بو بیزیم قطعیتیمیزه، دایانیشمامیزا تأثیر گؤسترمه‌یه‌جک‌دیر" دئدی.
